b'\n_START_ARTICLE_\nPretorij\n_START_PARAGRAPH_\nLatinski izraz praetorium ali pr\xc5\x93torium ali pretorij je prvotno pomenil generalov \xc5\xa1otor v rimskem kastrumu, kastelu ali taboru. Izvira iz imena enega glavnih rimskih magistratov. Pretor, latinsko praetor, vodja, je bil prvotno naslov za najvi\xc5\xa1je uvr\xc5\xa1\xc4\x8denega javnega uslu\xc5\xbebenca v rimski republiki, bil je najvi\xc5\xa1ji predstavnik sodne oblasti ali vi\xc5\xa1ji uradnik, izvoljen za eno leto, nato je postal to polo\xc5\xbeaj neposredno pod konzulom._NEWLINE_V \xc5\xa1otoru naj bi se sestajal generalov vojni svet, s \xc4\x8dimer je postal upravno-pravno pomemben, ki so ga poznali potem tudi v bizantinskem cesarstvu, kjer je bil pretorij (prait\xc5\x8drion) prebivali\xc5\xa1\xc4\x8de mestnega guvernerja. Izraz je bil uporabljen tudi za sede\xc5\xbe cesarja in druge velike stanovanjske objekte ali pala\xc4\x8de. Ime so uporabljali tudi za pretorski tabor in pretorske \xc4\x8dete v Rimu. Generalova stra\xc5\xbea je bila znana kot cohor praetoriae, iz njih se je razvila pretorska stra\xc5\xbea, cesarjeva telesna stra\xc5\xbea.\n_START_SECTION_\nOpis\n_START_PARAGRAPH_\nZaradi zelo raz\xc5\xa1irjene uporabe besede pretorij je opisovanje lahko te\xc5\xbeavno. Lahko je velika stavba, stalni ali celo prenosni \xc5\xa1otor. Pretorij je v gr\xc5\xa1\xc4\x8dini \'skupni hodnik\', \'sodna dvorana\' in/ali \'Pilatova hi\xc5\xa1a\'.\n_START_SECTION_\nZunanjost\n_START_PARAGRAPH_\nPretorij je nastal kot \xc4\x8dastni\xc5\xa1ki prostor, ki je bil lahko pod \xc5\xa1otorom, pogosto zelo velikim. Pomemben vidik zasnove pretorija ni simetrija, temve\xc4\x8d sorazmerje med posameznimi deli.  Zgrajen je bil okoli dveh odprtih dvori\xc5\xa1\xc4\x8d, ki ustrezata atriju in peristilu rimske hi\xc5\xa1e. Ve\xc4\x8dina pretorijev je bila na obmo\xc4\x8dju v okolici, namenjena za vadbo vojakov. Obmo\xc4\x8dje pred kampom so zasedli \xc5\xa1otori, v katerih so bili nastanjeni voditelji vojakov.  Zgrajeni so bili iz opeke, prekrite z mavcem, imeli so \xc5\xa1tevilne oboke in stebre.\n_START_SECTION_\nNotranjost\n_START_PARAGRAPH_\nV pretoriju, ki je bil na namensko dolo\xc4\x8denih obmo\xc4\x8djih, so lahko rimski uradniki opravljali uradne postopke.  V njem so bile obi\xc4\x8dajno prikazane informacije o sportulae (programu pristojbin in davkov) v regiji, vrezane neposredno v zidove njegovih glavnih javnih prostorov, ki so bili pogosto v bli\xc5\xbeini urada finan\xc4\x8dnega prokurista.\n_START_SECTION_\nPovezava z Biblijo\n_START_PARAGRAPH_\nV Novi zavezi se pretorij nana\xc5\xa1a na pala\xc4\x8do Poncija Pilata, rimskega prefekta Judeje, za katero verjamejo, da je bila v eni od stanovanjskih pala\xc4\x8d, ki jih je zgradil Herod Veliki zase v Jeruzalemu in je bila v tistem \xc4\x8dasu tudi rezidenca njegovega sina, kralja Heroda II.  Po Novi zavezi je bil Jezus Kristus tukaj zasli\xc5\xa1an in obsojen na smrt.  Sveto pismo omenja pretorij kot "skupno dvorano", "guvernerjevo hi\xc5\xa1o", "sodno dvorano", "Pilatovo hi\xc5\xa1o" ali "pala\xc4\x8de". Apostol Pavel se je zadr\xc5\xbeeval v Herodovem pretoriju.'